stanford-oval/wikipedia huggingface dataset:
ซูเปอร์โปเกมอนสแครมเบิล

| ซูเปอร์โปเกมอนสแครมเบิล |
| --- | --- |
กล่องหน้าปกเกม โปเกมอนซูเปอร์สแครมเบิล ที่จัดจำหน่ายในอเมริกาเหนือ
ผู้พัฒนา: แอมเบรลลา
ผู้จัดจำหน่าย: บริษัท โปเกมอน จำกัด นินเท็นโด
กำกับ: Norio Matsumura
อำนวยการผลิต: Toshio Miyahara Hiroaki Tsuru
เขียนบท: Wataru Kawashima
แต่งเพลง: Miki Obata
ชุด: โปเกมอน
เครื่องเล่น: นินเท็นโด 3ดีเอส
วางจำหน่าย: นินเท็นโด 3ดีเอสJP: 11 สิงหาคม พ.ศ. 2554 NA: 24 ตุลาคม พ.ศ. 2554  EU: 2 ธันวาคม พ.ศ. 2554นินเท็นโด อีช็อป PAL: 29 พฤศจิกายน พ.ศ. 2555  NA: 20 ธันวาคม พ.ศ. 2555 JP: 30 มกราคม พ.ศ. 2556
แนว: เกมแอ็กชันเล่นตามบทบาท, เกมอัดศัตรู
รูปแบบ: เล่นคนเดียว, เล่นหลายคน
ซูเปอร์โปเกมอนสแครมเบิล (ญี่ปุ่น: スーパーポケモンスクランブル; โรมาจิ: Supa Pokémon Sukuranburu) หรือ โปเกมอน รัมเบิลบลาสต์ (อังกฤษ: Pokémon Rumble Blast) ในชื่อภาษาต่างประเทศ เป็นวิดีโอเกมแนวแอ็กชันเล่นตามบทบาทและอัดศัตรูที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 11 สิงหาคม พ.ศ. 2554 ในอเมริกาเหนือในวันที่ 24 ตุลาคม พ.ศ. 2554 และ ในยุโรปในวันที่ 2 ธันวาคม พ.ศ. 2554 เป็นภาคต่อของโปเกมอนสแครมเบิล ในยุโรปใช้ชื่อเกมนี้ว่า ซูเปอร์โปเกมอนรัมเบิล (อังกฤษ: Super Pokémon Rumble)
ได้รับการจำหน่ายอีกครั้งในรูปแบบดิจิทัลดาวน์โหลดของบริการนินเท็นโด อีช็อป ของนินเท็นโด 3ดีเอส ในยุโรปในวันที่ 29 พฤศจิกายน พ.ศ. 2555 ในอเมริกาเหนือในวันที่ 20 ธันวาคม พ.ศ. 2555 และ ในประเทศญี่ปุ่นในวันที่ 30 มกราคม พ.ศ. 2556
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
ภาษามลายูมาเลเซีย

| ภาษามลายูมาเลเซีย |
| --- | --- |
Bahasa Melayu Malaysia بهاس ملايو مليسيا
ภาษามลายูมาตรฐาน Bahasa Melayu Standard بهاس ملايو ستندرد
ออกเสียง: [baˈhasə məlaju məˈlejsiə]
ประเทศที่มีการพูด: มาเลเซีย, สิงคโปร์
จำนวนผู้พูด: พูดโดยประชากรส่วนใหญ่ในมาเลเซีย แต่ส่วนใหญ่จะเรียนรู้ภาษามลายูถิ่นหรือภาษาพื้นเมืองอื่นก่อน
ตระกูลภาษา: ออสโตรนีเซียน  มลายู-พอลินีเชียมลายู-ซุมบาวา (?)มาเลย์อิกมลายูภาษามลายูมาเลเซีย
รูปแบบก่อนหน้า: มลายูเก่า มลายูมะละกา ("ยะโฮร์-รีเยา")ภาษามลายูมาเลเซีย 
ระบบการเขียน: อักษรละติน (รูมี) อักษรอาหรับ (ยาวี) อักษรเบรลล์มาเลเซีย
สถานภาพทางการ
ภาษาทางการ:  มาเลเซีย  บรูไน  สิงคโปร์
ผู้วางระเบียบ: เดวันบาฮาซาดันปุซตากา (สถาบันภาษาและวรรณคดี) เดวันบาฮาซาดันปุซตากาบรูไน (สถาบันภาษาและวรรณคดีบรูไน) มัจลิซบาฮาซาเมอลายูซีงาปูรา (สถาบันภาษามลายูสิงคโปร์)
รหัสภาษา
ISO 639-3: zsm
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษามลายูมาเลเซีย (มลายู: Bahasa Melayu Malaysia), ภาษามลายูมาตรฐาน (มลายู: Bahasa Melayu Standard), ภาษามาเลเซีย (มลายู: Bahasa Malaysia) หรือเรียกสั้น ๆ ว่า ภาษามลายู เป็นรูปแบบมาตรฐานของภาษามลายูที่ใช้ในประเทศมาเลเซียรวมทั้งในประเทศสิงคโปร์และประเทศบรูไน (ตรงข้ามกับวิธภาษามลายูมาตรฐานที่ใช้ในประเทศอินโดนีเซียซึ่งเรียกว่าภาษาอินโดนีเซีย) ภาษามลายูมาเลเซียเป็นรูปแบบมาตรฐานของภาษามลายูถิ่นยะโฮร์-รีเยา ประชากรมาเลเซียจำนวนมากพูดภาษานี้ได้ แต่ส่วนใหญ่จะเรียนรู้ภาษามลายูถิ่นหรือภาษาพื้นเมืองอื่นก่อน ภาษามลายูเป็นวิชาบังคับวิชาหนึ่งในโรงเรียนระดับประถมศึกษาและมัธยมศึกษาของมาเลเซีย
ระบบการเขียน

บทความหลัก: อักษรรูมี
กฎหมายกำหนดให้อักษรของภาษามลายูมาเลเซียเป็นอักษรละติน หรือรู้จักกันในภาษามลายูว่า รูมี (อักษรโรมัน) โดยจะต้องไม่กำหนดให้ใช้อักษรอาหรับที่มีชื่อว่า ยาวี (หรืออักษรมลายู) เพื่อจุดประสงค์ดังกล่าว อักษรรูมีมีสถานะใช้งานอย่างเป็นทางการ ในขณะเดียวกันก็มีความพยายามรักษาและฟื้นฟูการใช้งานอักษรยาวีในประเทศมาเลเซียอักษรยาวี อย่างไรก็ตาม อักษรละตินเป็นอักษรที่ใช้งานกันมากที่สุด ทั้งในเชิงทางการและไม่ทางการ
คำยืม

ภาษามลายูมาเลเซียมีคำยืมส่วนใหญ่มาจากภาษาสันสกฤต, ทมิฬ, ฮินดูสตานี, เปอร์เซีย, โปรตุเกส, ดัตช์, กลุ่มภาษาจีน, อาหรับ และอังกฤษ ภาษามลายูมาเลเซียสมัยใหม่ยังได้รับอิทธิพลทางคำศัพท์จากภาษาอินโดนีเซีย ส่วนใหญ่มาจากละคร ละครโทรทัศน์ และดนตรีอินโดนีเซีย
อ่านเพิ่ม

S. Takdir Alisjahbana (1976). Language Planning for Modernization: The Case of Indonesian and Malaysian (ภาษาอังกฤษ). The Hague: Mouton. ISBN 90-279-7712-7.
แหล่งข้อมูลอื่น

สำหรับรายการคำที่เกี่ยวข้องกับ ภาษามลายูมาเลเซีย ดูที่หมวดหมู่ของ ภาษามลายูมาเลเซีย ในวิกิพจนานุกรม อภิธานศัพท์เสรี
Dewan Bahasa dan Pustaka (Institute of Language and Literature Malaysia, in Malay only) เก็บถาวร 2012-04-15 ที่ เวย์แบ็กแมชชีน
Malay Online Web Application เก็บถาวร 2019-07-16 ที่ เวย์แบ็กแมชชีน with 40 Interactive Free Lessons
Malay–English Online Dictionary (from Malay to English only) from Webster's Dictionary
Malay–English Online Dictionary
The Malay Spelling Reform, Asmah Haji Omar, (Journal of the Simplified Spelling Society, 1989-2 pp. 9–13 later designated J11)
Pogadaev, V.A., Rott, N. V. Kamus Bahasa Russia – Bahasa Malaysia. Lebih kurang 30 000 perkataan. Moscow: Russky Yazik, 1986
| ด ค กภาษาราชการและภาษาที่สำคัญของประเทศสมาชิกอาเซียน |
| --- | --- |
ภาษาราชการ   (ประเทศสมาชิก):  กัมพูชา : ภาษาเขมร •  ไทย : ภาษาไทย •  บรูไน : ภาษามลายู •  พม่า : ภาษาพม่า •  ฟิลิปปินส์ : ภาษาฟิลิปปินส์ • ภาษาอังกฤษ •  มาเลเซีย : ภาษามลายู •  ลาว : ภาษาลาว •  เวียดนาม : ภาษาเวียดนาม •  สิงคโปร์ : ภาษามลายู • ภาษาอังกฤษ • ภาษาจีนมาตรฐาน • ภาษาทมิฬ •  อินโดนีเซีย : ภาษาอินโดนีเซีย
ภาษาราชการของประเทศสังเกตการณ์:  ติมอร์-เลสเต : ภาษาเตตุน • ภาษาโปรตุเกส •  ปาปัวนิวกินี : ภาษาอังกฤษ • ตอกปีซิน • ภาษาฮีรีโมตู
ภาษาเฉพาะถิ่นที่สำคัญ:  กัมพูชา : ภาษาจาม •  ไทย : ภาษามลายูปัตตานี •  บรูไน : ภาษามลายูบรูไน •  พม่า : ภาษากะเหรี่ยง • ภาษากะชีน • ภาษาไทใหญ่ • ภาษามอญ • ภาษายะไข่ • ภาษาโรฮีนจา •  ฟิลิปปินส์ : ภาษาเซบัวโน • ภาษาตากาล็อก • ภาษาอีโลกาโน • ภาษามากินดาเนา •  ลาว : ภาษาม้ง •  เวียดนาม : ภาษาไทดำ •  อินโดนีเซีย : ภาษาชวา • ภาษาซุนดา • ภาษาบาหลี • ภาษาอาเจะฮ์
การเปรียบเทียบภาษามลายูในอักษรรูมีและยาวีกับภาษาอื่น ๆ
ป้ายจราจรในภาษามลายูมาเลเซีย: ป้ายเตือน "ทางผ่านเสมอระดับ" และป้ายบังคับ "หยุด"
ชนร่อนเร่

ชนร่อนเร่ในท้องทุ่งตั้งค่ายใกล้นัมโซ (Namtso) ใน ค.ศ. 2005 ราวร้อยละ 40 ของชาวทิเบตเป็นชนร่อนเร่หรือชนกึ่งเร่ร่อน
ชนร่อนเร่ (อังกฤษ: nomad หรือ nomadic people) คำว่า nomad มาจาก nomádes ที่แปลว่า "ผู้นำฝูงสัตว์เลี้ยงในทุ่ง" คือชุมชนที่ย้ายที่อยู่จากที่หนึ่งไปอีกที่หนึ่งแทนที่จะตั้งถิ่นฐานเป็นหลักแหล่งอย่างถาวรในที่ใดที่หนึ่ง ชนร่อนเร่มีด้วยกันราว 30–40 ล้านคนทั่วโลก อารธรรมหลายวัฒนธรรมเดิมมาจากการเป็นชนร่อนเร่ แต่การเป็นชนร่อนเร่เป็นวิถีชีวิตที่เป็นไปได้ยากขึ้นในประเทศอุตสาหกรรม ชนร่อนเร่แบ่งออกเป็นสามกลุ่ม: คนเก็บของป่าล่าสัตว์ (hunter-gatherer) ผู้ย้ายถิ่นฐานระหว่างบริเวณที่ล่าสัตว์ต่าง ๆ, ผู้หากินกับทุ่งเลี้ยงสัตว์ (pastoralism) ผู้ย้ายถิ่นฐานระหว่างบริเวณทุ่งเลี้ยงสัตว์ต่างๆ และ "ผู้ร่อนเร่ตามแหล่งหากิน" (peripatetic nomads) ผู้ย้ายถิ่นฐานระหว่างแหล่งงานหรือแหล่งการค้า
ชนร่อนเร่ที่หากินด้วยการล่าสัตว์เป็นกลุ่มชนที่เก่าแก่ที่สุดในประวัติศาสตร์ของมนุษย์ชาติที่ดำรงชีวิตโดยการหากินจากสิ่งที่หาได้จากป่าที่พำนักอาศัยตามฤดูกาล ชนร่อนเร่ที่หากินด้วยการเลี้ยงสัตว์ย้ายถิ่นฐานไปตามทุ่งที่มีอาหารดีสำหรับสัตว์เลี้ยงและทิ้งทุ่งเก่าไว้ให้ฟื้นตัวก่อนที่จะกลับมาใหม่ "ชนร่อนเร่หากิน" เป็นกลุ่มที่พบในประเทศอุตสาหกรรมที่ย้ายถิ่นฐานตามแต่ที่ใดจะมีทางทำมาหากิน
ชนะน็อกโดยเทคนิค

ชนะน็อกโดยเทคนิค (อังกฤษ: technical knockout ย่อว่า T.K.O.) หมายถึง การชนะน็อกด้วยเทคนิคหรือกติกา เช่น กรรมการยุติการชกโดยทันทีโดยไม่มีการนับ ในอีกลักษณะหนึ่งอาจยุติการชกโดยไม่ต้องนับให้ครบ 10 หรือ แพทย์เห็นว่าไม่สมควรชกต่อไป อาจจะเกิดจากอุบัติเหตุหรือมีแผลแตกอย่างรุนแรง เป็นต้น
หากเป็นในมวยสากลสมัครเล่นการชนะด้วยลักษณะนี้ จะถูกเรียกว่า อาร์.เอส.ซี. (referee stopped contest) หมายถึง กรรมการยุติการแข่งขัน แต่โดยรวมแล้วมักจะถูกเรียกสั้น ๆ ว่า น็อก หรือน็อกเอาท์
กรณีนักมวยหรือทีมงานของนักมวยอีกฝ่ายขอยอมแพ้หลังจากหมดยกในก่อนหน้านั้นจะเรียกการชนะลักษณะนี้ว่า "RTD" (retried) หรือในภาษาไทย คือ คู่ต่อสู้ขอยอมแพ้
ชนิดของคำ

ชนิดของคำ (อังกฤษ: part of speech) ในทางไวยากรณ์ หมายถึงประเภทของคำในทางภาษาศาสตร์ ซึ่งโดยทั่วไปนิยามโดยลักษณะวากยสัมพันธ์หรือหน่วยคำของคำที่กล่าวถึง
แทบทุกภาษามีคำชนิดนามและกริยา แต่นอกเหนือจากนี้ จะมีแตกต่างกันไปในแต่ละภาษา ตัวอย่างเช่น ภาษาญี่ปุ่นมีคำคุณศัพท์สามชนิด ขณะที่ภาษาอังกฤษมีชนิดเดียว ภาษาจีน เกาหลีและญี่ปุ่นมีลักษณนาม ขณะที่ภาษาทางยุโรปไม่มี
คำนาม
คำสรรพนาม
คำกริยา
คําวิเศษณ์
คำสันธาน
คำบุพบท
คำอุทาน
เหล่าไอดอลในโลกหลังภัยพิบัติ

| --- | --- |
เหล่าไอดอลในโลกหลังภัยพิบัติ

ゲキドル (Gekidoru)
ชื่อภาษาอังกฤษ: Gekidoll
แนว: นาฏกรรม, ไอดอล
สร้างโดย: โยชิกิ มินาซูมิ คาโอรุ อาดาจิ จุกกิ ฮานาดะ
มังงะ
Gekidol Alive
เขียนโดย: คาซูยะ ฮาตาซาวะ
วาดภาพโดย: อาซามิ เซกิยะ
สำนักพิมพ์: ASCII Media Works
นิตยสาร: Dengeki Maoh
วางจำหน่ายตั้งแต่: 10 มิถุนายน พ.ศ. 2560 – ปัจจุบัน
อนิเมะโทรทัศน์
กำกับโดย: ชิเงรุ อูเอดะ
เขียนบทโดย: เคอิจิโระ โอจิ
ดนตรีโดย: Prhythm/epx
สตูดิโอ: ฮูดส์เอ็นเตอร์เทนเมนต์
เครือข่าย: ATX
ฉาย:  5 มกราคม พ.ศ. 2564  –  23 มีนาคม พ.ศ. 2564
ตอน: 12
เหล่าไอดอลในโลกหลังภัยพิบัติ (ญี่ปุ่น: ゲキドル; โรมาจิ: Gekidoru) เป็นโปรเจกต์สื่อผสมของญี่ปุ่นธีมไอดอลโดยสตูดิโอฮูดส์เอ็นเตอร์เทนเมนต์ ออกแบบตัวละครโดยอาซามิ เซกิยะ ซีรีส์มังงะวาดโดยเซกิยะ ชื่อเรื่องว่า Gekidol Alive (ญี่ปุ่น: ゲキドル アライヴ; โรมาจิ: Gekidoru Araivu) ตีพิมพ์ในนิตยสาร Dengeki Maoh ของสำนักพิมพ์ ASCII Media Works ตั้งแต่เดือนกุมภาพันธ์ พ.ศ. 2560 ซีรีส์อนิเมะโทรทัศน์ออกอากาศระหว่างเดือนมกราคมถึงมีนาคม พ.ศ. 2564
แหล่งข้อมูลอื่น

เว็บไซต์ทางการของอนิเมะ (ญี่ปุ่น)
ซ้าบ 37 วิกเก้น

ซ้าบ 37 วิกเก้น
ซ้าบ 37 วิกเก้น (อังกฤษ: Saab 37 Viggen) เป็นเครื่องบินเอนกประสงค์ของกองทัพอากาศสวีเดน ถูกออกแบบเพื่อใช้แทนซ้าบ 35 ดราเคน เครื่องต้นแบบบินครั้งแรกเมื่อวันที่ 8 กุมภาพันธ์ ค.ศ. 1967 เครื่องรุ่นแรกถูกผลิตในเดือนกุมภาพันธ์ ค.ศ. 1971 คือ ซ้าบ เอเจ 37 ซึ่งเป็นแบบที่นั่งเดียวภารกิจโจมตีทุกกาลอากาศ และสกัดกั้น และได้ทำการผลิตขึ้นมาหลายรุ่น
ซ้าบ เจเอ 37 เป็นรุ่นแรก ปฏิบัติภารกิจโจมตีทุกกาลอากาศ และสกัดกั้น
ซ้าบ เอสเอฟ 37 เป็นเจ๊ตตรวจการณ์ถ่ายภาพทางอากาศที่นั่งเดียว
ซ็บ เอสเอช 37 เป็นเจ๊ตลาดตระเวนทางทะเล ทุกกาลอากาศที่นั่งเดียว
ซ้าบ เอสเค 37 เป็นเจ๊ตฝึกทำการรบ 2 ที่นั่งเรียงกัน
ซ้าบ 37 เอกซ์ เป็นรุ่นสำหรับส่งออก
รายละเอียด ซ้าบ 37 วิกเก้น

ข้อมูลจำเพาะ
ผู้สร้าง :บริษัทซ้าบ-สคาเนีย (ประเทศสวีเดน)
ประเภท:เจ๊ตขับไล่สกัดกั้นทุกกาลอากาศ ที่นั่งเดียว
เครื่องยนต์: เทอร์โบแฟน โวลโว่ ปล๊อกมอเตอร์ อาร์เอ็ม 8 บี ให้แรงขับสถิต 7,350 กิโลกรัม และ 12,750 กิโลกรัมเมื่อสันดาปท้าย 1 เครื่อง
กางปีก: 10.6 เมตร
ยาว: 15.45 เมตร
สูง: 5.9 เมตร
พื้นที่ปีก: 46 ตารางเมตร
น้ำหนักเปล่า: 12,200 กิโลกรัม
น้ำหนักวิ่งขั้นสูงสุด: 22,500 กิโลกรัม
อัตราเร็ว: 2.0 มัค ที่ระยะสูง 11,000 เมตร และ 1.2 มัค ที่ระยะสูง 305 เมตร
อัตราไต่สูงสุด: 10,000 เมตร ในเวลา 1 นาที 40 วินาที
เพดานบิน: 18,288 เมตร
รัศมีทำการรบ : กว่า 1,000 กิโลเมตร เมื่อบิน สูง-ต่ำ-สูง
กว่า 500 กิโลเมตร เมื่อบิน ต่ำ-ต่ำ-ต่ำ
อาวุธ :ปืนใหญ่อากาศ โอเออร์ไลกอน ขนาด 30 มม. 1กระบอก ที่ใต้ลำตัว พร้อมกระสุน 150 นัด
อาวุธปล่อยอากาศสู่อากาศ
สามารถบรรทุกอาวุธเป็นน้ำหนักรวมกว่า 6,000 กิโลกรัม ที่ใต้ลำตัว 3 ตำบล และ ใต้ปีกข้างละ 2 ตำบล
Orthographically projected diagram of the Saab AJ 37 Viggen.
ซูเปอร์โบวล์ครั้งที่ 43

ซูเปอร์โบวล์ครั้งที่ 43 (อังกฤษ: Super Bowl XLIII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2009 จัดขึ้นในวันที่ 1 กุมภาพันธ์ พ.ศ. 2552 ตามเวลาท้องถิ่น หรือ วันที่ 2 กุมภาพันธ์ พ.ศ. 2552 ตามเวลาในประเทศไทย ที่สนามเรย์มอนด์ เจมส์ สเตดรึม แทมปา, รัฐฟลอริดา
สถิติ > การเปรียบเทียบเชิงสถิติ

| แหล่งที่มา: NFL> com | พิตต์สเบิร์ก สตีลเลอร์ส | แอริโซนา คาร์ดินัลส์ |
| --- | --- | --- |
| ดาวน์แรก | 20 | 23 |
| ผลสำเร็จของดาวน์ที่ 3 | 4/10 | 3/8 |
ผลสำเร็จของดาวน์ที่ 4: 0–0
| ผลรวมหลาทั้งหมด | 292 | 407 |
| ผลรวมหลาจากการขว้าง | 234 | 374 |
| ความสำเร็จ / ความพยายามในการขว้าง | 21/30 | 31/43 |
| ผลรวมหลาในการวิ่ง | 58 | 33 |
| ความพยายามในการวิ่ง | 26 | 12 |
| หลาต่อการวิ่ง | 2.2 | 2.8 |
| จำนวนถูกลงโทษ–หลา | 7–56 | 11–106 |
| จำนวนครั้งที่ถูกแซ็ก–จำนวนหลารวม | 2–22 | 2–3 |
| ทำลูกหลุดมือ–เสียการครอบครอง | 0–0 | 2–1 |
ถูกอินเทอร์เซปต์: 1
| เวลาของการครอบครอง | 33:01 | 26:59 |
เจ้าหน้าที่ในสนาม

เจ้าหน้าที่ในสนามสำหรับตัดสินในเกมนี้ได้แก่
กรรมการ: เทอร์รี แมคอูเลย์ อันดับที่ 77; ครั้งที่สองในซูเปอร์โบวล์, เคยเป็นกรรมการใน ซูเปอร์โบวล์ครั้งที่ 39
กรรมการผู้ตัดสิน: รอย เอลลิสัน อันดับที่ 81
ผู้กำกับเส้นใหญ่: เดริค เบาว์เวอร์ส อันดับที่ 74
ผู้ตัดสินในแถว: มาร์ค เพอร์ลแมน อันดับที่ 9
ผู้ตัดสินในสนาม: เกรค กัวทรีอัค อันดับที่ 80
ผู้ตัดสินในด้านข้าง: ไมเคิล แบงค์ส อันดับที่ 72
ผู้ตัดสินในด้านหลัง: ไคธ์ เฟอร์กูสัน อันดับที่ 61
ผู้ทำรีเพลย์อย่างเป็นทางการ: บ๊อบ แมคเกรธ
ผู้ดำเนินการไออาร์วิดีโอ: เชย์ตัน จัดจ์
เจ้าหน้าที่สำรอง
กรรมการ: รอน วินเทอร์ อันดับที่ 14
กรรมการผู้ตัดสิน: ดาร์ริลล์ เจนกินส์ อันดับที่ 76
ผู้ตัดสินในแถว: ดาร์ไรลล์ เลวิส อันดับที่ 130
ผู้ตัดสินในสนาม: ดังค์ โรเซนบึม อันดับที่ 67
ผู้ตัดสินในด้านหลัง: บิลลี สมิธ อันดับที่ 2
แหล่งข้อมูลอื่น

Super Bowl 43 official website ที่ NFL.com
"Tampa Bay Super Bowl Host Committee". คลังข้อมูลเก่าเก็บจากแหล่งเดิมเมื่อ 24 มกราคม 2008. – เว็บไซต์อย่างเป็นทางการ
Super Bowl XLIII  ที่อินเทอร์เน็ตมูวีเดตาเบส
| ด ค กซูเปอร์โบวล์ |
| --- | --- |
1960s:  I (1967)  II (1968)  III (1969) 
1970s:  IV (1970)  V (1971)  VI (1972)  VII (1973)  VIII (1974)  IX (1975)  X (1976)  XI (1977)  XII (1978)  XIII (1979) 
1980s:  XIV (1980)  XV (1981)  XVI (1982)  XVII (1983)  XVIII (1984)  XIX (1985)  XX (1986)  XXI (1987)  XXII (1988)  XXIII (1989) 
1990s:  XXIV (1990)  XXV (1991)  XXVI (1992)  XXVII (1993)  XXVIII (1994)  XXIX (1995)  XXX (1996)  XXXI (1997)  XXXII (1998)  XXXIII (1999) 
2000s:  XXXIV (2000)  XXXV (2001)  XXXVI (2002)  XXXVII (2003)  XXXVIII (2004)  XXXIX (2005)  XL (2006)  XLI (2007)  XLII (2008)  XLIII (2009) 
2010s:  XLIV (2010)  XLV (2011)  XLVI (2012)  XLVII (2013)  XLVIII (2014)  XLIX (2015)  50 (2016)  LI (2017)  LII (2018)  LIII (2019) 
2020s:  LIV (2020)  LV (2021)  LVI (2022)  LVII (2023)  LVIII (2024)  LIX (2025)  LX (2026) 
 ผู้ชนะเลิศ  ผู้ฝึก  ถ้วยรางวัลวินซ์ลอมบาร์ได  ผู้เล่นทรงคุณค่า  ประวัติ  รายนามผู้ตัดสินซูเปอร์โบว์ล  ศิลปินร้องเพลงชาติ  พักครึ่ง  การโฆษณา  มาตรโฆษณายูเอสเอทูเดย์  Commercials  Pre-Super Bowl NFL champions  คำสาป  Counterprogramming  Lead-out programming  Quarterbacks
ซ้าบ 35 ดราเคน

ซ้าบ 35 ดราเคน

ซ้าบ 35 ดราเคน (อังกฤษ: Saab 35 Draken) เป็นเครื่องบินไอพ่นขับไล่ความเร็วกว่าเสียง 2 เท่าแบบแรกของประเทศสวีเดน บินครั้งแรกเมื่อวันที่ 25 ตุลาคม ค.ศ. 1955 และประจำเข้ากองทัพอากาศสวีเดนเป็นครั้งแรกเมื่อต้นปี ค.ศ. 1960 สร้างขึ้นมาทั้งหมด 644 ลำ และใช้ในกองทัพอากาศสวีเดน, ฟินแลนด์, และเดนมาร์ค ปัจจุบันได้ปลดประจำการแล้ว
รายละเอียด ซ้าบ 35 ดราเคน

ข้อมูลจำเพาะ
ผู้สร้าง บริษัทซ้าบ-สคาเนีย (สวีเดน)
ประเภท เครื่องบินเจ๊ตสกัดกั้น-โจมตีทิ้งระเบิด และ ตราวจการณ์ ทุกกาลอากาศ ที่นั่งเดียว
เครื่องยนต์ เทอร์โบเจ๊ต โวลโว่ พล็อกมอเตอร์ เอวอน 300 ให้แรงขับสถิต 5,805 กิโลกรัม และ 8,007 กิโลกรัม เมื่อใช้สันดาปท้าย 1 เครื่อง
กางปีก 9.4 เมตร
ยาว 15.35 เมตร
สูง 3.89 เมตร
พื้นที่ปีก 49.2 ตารางเมตร
น้ำหนักวิ่งขึ้นปกติ 11,400 กิโลกรัม
น้ำหนักวิ่งขึ้นสูงสุด 15,000 กิโลกรัม
อัตราเร็วขั้นสูง 2.2 มัค ที่ระยะสูง 12,190 เมตร
เพดานบินใช้งาน กว่า 18,288 เมตร
อัตราไต่สูงสุด 15,240 เมตร
รัศมีทำการรบ 635 กิโลเมตร เมื่อบินสูง-ต่ำ-สูง
1,003 กิโลเมตร เมื่อบินสูง-ต่ำ-สูง เมื่อติดตั้งถังเชื้อเพลิงอะไหล่ภายนอก 2 ถัง
พิสัยบินไกลสุด 3,250 กิโลเมตร เมื่อบรรจุเชื้อเพลิงเต็มที่
อาวุธ ปีนใหญ่อากาศ เอเดน ขนาด 30 มม. ที่ปีกข้างละ 1 กระบอก
อาวุธปล่อยอากาศสู่อากาศ อาร์บี 24 จำนวน 2-4 นัด
จรวดอากาศสู่พื้น ขนาด 75 มม. 19 นัด 2 กระเประ
จรวดอากาศสู่พื้น ขนาด 135 มม. 12 นัด
ลูกระเบิดขนาด 1,000 ปอนด์ 9 ลูก หรือ 500 ปอนด์ 14 ลูก
สามารถติดตั้งอาวุธได้ 9 ตำแหน่ง ที่ใต้ลำตัว 3 ตำแหน่ง และ ใต้ปีกข้างละ 3 ตำแหน่ง
ซ้าบ 105

ซ้าบ 105
ซ้าบ 105 (อังกฤษ: Saab 105) ซ้าบ 105 เป็นเครื่องบินรบเอนกประสงค์ กองทัพสวีเดนกำหนดสัญลักษณ์เป็น เอสเค 60 บินเป็นครั้งแรกในวันที่ 29 มิถุนายน ค.ศ. 1963 และได้สร้างขึ้นมาอีกหลายรุ่น
เอสเค 60 เอ เป็นรุ่นสำหรับฝึก
เอสเค 60 บี เป็นเครื่องบินโจมตีภาคพื้นดิน
เอสเค 60 ซี เป็นเครื่องบินตรวจการณ์ถ่ายภาพ
รายละเอียด ซ้าบ 105

ข้อมูลจำเพาะ
ผู้สร้าง บริษัทซ้าบ-สคาเนีย (สวีเดน)
ประเภท เจ๊ตเอนกประสงค์ใช้ในภารกิจโจมตี/ฝึก 2 ที่นั่งเคียงกัน
เครื่องยนต์ เทอร์โบเจ๊ต เจเนอรัล อีเล็คตริค เจ 85-ยีอี.17 บี ให้แรงขับสถิตเครื่องละ 1,293 กิโลกรัม
กางปีก 9.5 เมตร
ยาว 10.8 เมตร
สูง 2.7 เมตร
พื้นที่ปีก 16.3 ตารางเมตร
น้ำหนักเปล่า 3,065 กิโลกรัม
น้ำหนักวิ่งขึ้น 4,860 กิโลกรัม เมื่อใช้ในภารกิจฝึก
6,500 กิโลกรัม เมื่อบรรทุกอาวุธเต็มที่
อัตเร็วขั้นสูงที่ระยะความสูง 10,000 เมตร 970 กิโลเมตร/ชั่วโมง เมื่อเครื่องบินหนัก 4,330 กิโลกรัม
880 กิโลเมตร/ชั่วโมง เมื่อเครื่องบินหนัก 5,775 กิโลกรัม
อัตราเร็วขั้นสูงที่ระดับน้ำทะเล 875 กิโลเมตร/ชั่วโมง เมื่อเครื่องหนัก 4,330 กิโลกรัม
820 กิโลเมตร/ชั่วโมง เมื่อเครื่องหนัก 5,775 กิโลกรัม
อัตราไต่ที่ระดับน้ำทะเล 3,400 เมตร/นาที
เพดานบินใช้งาน 13,000 เมตร
รัศมีทำการรบ
เมื่อบรรทุกลูกระเบิด 500 ปอนด์ 6 ลูก
695 กิโลเมตร เมื่อบิน สูง-ต่ำ-สูง
300 กิโลเมตร เมื่อบิน ต่ำ-ต่ำ-ต่ำ
เมื่อบรรทุกระเบิด 500 ปอนด์ 4 ลูก และ ถังเชื้อเพลิงอะไหล่ 2 ถัง
995 กิโลเมตร เมื่อบิน สูง-ต่ำ-สูง
415 กิโลเมตร เมื่อบิน ต่ำ-ต่ำ-ต่ำ
พิสัยบินไกลสุด 2,700 กิโลเมตร
อาวุธ ปืนใหญ่อากาศขนาด 30 มม. 2 กระบอก
ลูกระเบิดขนาด 500 ปอนด์ 4 ลูก หรือ ลูกระเบิดขนาด 750 ปอนด์ 4 ลูก
อาวุธปล่อย ไซด์ไวน์เดอร์ 2 นัด
ซูเปอร์โนวา (เพลง)

Error ซิงเกิลโดยเอสปา
"ซูเปอร์โนวา" (อังกฤษ: Supernova) เป็นเพลงที่บันทึกโดยเกิร์ลกรุปเกาหลีใต้เอสปา สำหรับสตูดิโออัลบั้มชุดแรกอาร์มาเกดดอน วางจำหน่ายโดยเอสเอ็มเอนเตอร์เทนเมนต์เมื่อวันที่ 13 พฤษภาคม ค.ศ. 2024
เบื้องหลังและการวางจำหน่าย

วันที่ 22 เมษายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยสตูดิโออัลบั้มชุดแรกชื่อในชื่อ อาร์มาเกดดอน และมีสองซิงเกิลนำได้แก่ "ซูเปอร์โนวา" และ "อาร์มาเกดดอน" โดยเพลงแรกจะว่างจำหน่ายในวันที่ 13 พฤษภาคมและอัลบั้มจะวางจำหน่ายในวันที่ 27 พฤษภาคม เมื่อวันที่ 10 พฤษภาคม รายชื่อเพลงถูกเปิดเผยพร้อมกับวิดีโอทีเซอร์ไฮไลต์เมดเลย์ สองวันต่อมาทีเซอร์มิวสิกวิดีโอได้รับการเผยแพร่ "ซูเปอร์โนวา" เปิดตัวพร้อมกับมิวสิกวิดีโอเมื่อวันที่ 13 พฤษภาคม
ประสิทธิภาพเชิงพาณิชย์

"ซูเปอร์โนวา" เปิดตัวที่อันดับแปดในเซอร์เคิลดิจิทัลชาร์ตของเกาหลีใต้ในชาร์ตฉบับวันที่ 12–18 พฤษภาคม ค.ศ. 2024 ในชาร์ตส่วนประกอบเพลงเปิดตัวที่อันดับสี่ในเซอร์เคิลดาวน์โหลดชาร์ต อันดับแปดบนCircle Streaming Chart และอันดับที่ 19 ในเซอร์เคิลบีจีเอ็มชาร์ต เพลงขึ้นสู่อันดับหนึ่งใน เซอร์เคิลดิจิทัลชาร์ต  และ เซอร์เคิลสตรีมมิงชาร์ต ในสัปดาห์ถัดมา เพลงยังเปิดตัวในบิลบอร์ดSouth Korea Songsในชาร์ตฉบับวันที่ 25 พฤษภาคม ค.ศ. 2024 และขึ้นสู่อันดับหนึ่งในสัปดาห์ถัดไป เพลงได้รับperfect all-killโดยที่เพลงขึ้นอันดับหนึ่งแบบเรียลไทม์ รายวัน และรายสัปดาห์ของiChart ในญี่ปุ่นเพลงนี้เปิดตัวที่อันดับ 26 ในบิลบอร์ดเจแปนฮอต 100ในชาร์ตฉบับวันที่ 22 พฤษภาคม ค.ศ. 2024 ในชาร์ตส่วนประกอบเพลงนี้เปิดตัวที่อันดับ 43 ในTop Download Songs และอันดับที่ 24 ในTop Streaming songs ในสัปดาห์ถัดมาเพลงนี้ขึ้นสู่อันดับที่ 25 บนบิลบอร์ดเจแปนฮอต 100 และอันดับที่ 15 บนTop Streaming Songs ในออริคอนCombined Singles เพลงเปิดตัวที่อันดับ 24 ในชาร์ตฉบับวันที่ 27 พฤษภาคม ค.ศ. 2024
ในสิงคโปร์ "ซูเปอร์โนวา" เปิดตัวที่อันดับ 28 บนอาร์ไอเอเอส Top Streaming Chart และอันดับ 11 ใน Top Regional Chart ในชาร์ตฉบับวันที่ 10–16 พฤษภาคม ค.ศ . 2024 ขึ้นสู่อันดับหกใน Top Streaming Chart และอันดับที่สองบน Top Regional Chart ในสัปดาห์ถัดไป ในฮ่องกง เพลงนี้เปิดตัวที่อันดับ 15 บน บิลบอร์ดฮ่องกงซองส์ ในชาร์ตฉบับวันที่ 25 พฤษภาคม ค.ศ. 2024 และขึ้นสู่อันดับหนึ่งในสัปดาห์ถัดมา ในไต้หวัน เพลงนี้เปิดตัวอันดับที่ 6 ใน บิลบอร์ดไต้หวันซองส์ ในชาร์ตฉบับวันที่ 25 พฤษภาคม ค.ศ. 2024 และขึ้นสู่อันดับสองในสัปดาห์ถัดมา ในอินโดนีเซีย เพลงนี้เปิดตัวที่อันดับที่ 14 ใน บิลบอร์ดอินโดนีเซียซองส์ ในชาร์ตฉบับวันที่ 1 มิถุนายน ค.ศ. 2024 ในมาเลเซีย เพลง เปิดตัวที่อันดับที่ 10 ใน บิลบอร์ดมาเลเซียซองส์ ในชาร์ตฉบับวันที่ 1 มิถุนายน ค.ศ. 2024
ในสหรัฐอเมริกา "ซูเปอร์โนวา" เพลงเปิดตัวที่อันดับห้าใน บิลบอร์ดWorld Digital Song Sales ในชาร์ตฉบับวันที่ 25 พฤษภาคม ค.ศ. 2024 ในนิวซีแลนด์ "ซูเปอร์โนวา" เปิดตัวอันดับที่ 20 บน อาร์เอ็มเอ็นเซดฮอตซิงเกิล ในชาร์ตฉบับลงวันที่ 20 พฤษภาคม ค.ศ. 2024 ขึ้นสู่อันดับที่ 12 ในสัปดาห์ถัดไป ในสหราชอาณาจักร เพลงนี้เปิดตัวที่อันดับ 33 ในUK Singles Download ChartของOCC และ UK Singles Sales Chart ในชาร์ตฉบับวันที่ 17–23 พฤษภาคม ค.ศ. 2024 ในเนเธอร์แลนด์ เพลงเปิดตัวที่อันดับที่ 17 บน Global Top 40 ในชาร์ตฉบับวันที่ 27 พฤษภาคม ค.ศ. 2024 ในอาร์เจนตินา เพลงเปิดตัวอันดับที่ 50 บน Billboard ArgentinaHot 100 ในชาร์ตฉบับวันที่ 1 มิถุนายน ค.ศ. 2024 ทั่วโลก เพลงนี้เปิดตัวที่อันดับที่ 50 ใน บิลบอร์ดโกลบอล 200 และอันดับที่ 23 ใน บิลบอร์ดโกลบอล เอ็กซ์คลูชันยูเอส ในชาร์ตฉบับลงวันที่ 25 พฤษภาคม ค.ศ. 2024 ขึ้นสู่อันดับที่ 19 ใน โกลบอล 200 และอันดับที่7 ใน โกลบอล เอ็กซ์คลูชันยูเอส ในสัปดาห์ถัดไป
การโปรโมต

หลังจากเปิดตัว "ซูเปอร์โนวา" ในวันที่ 13 พฤษภาคม ค.ศ. 2024 เอสปาได้ขึ้นแสดงในรายการเพลงสี่รายการได้แก่ เอ็มเคานต์ดาวน์ของเอ็มเน็ต เมื่อวันที่ 16 พฤษภาคม และมิวสิกแบงก์ของเคบีเอส เมื่อวันที่ 17 พฤษภาคม โชว์! มิวสิกคอร์ของเอ็มบีซี ในวันที่ 18 พฤษภาคม และอินกีกาโยของเอสบีเอส ในวันที่ 19 พฤษภาคม ในสัปดาห์ที่สองและสัปดาห์สุดท้ายของการโปรโมต พวกเธอได้ขึ้นแสดงในรายการเพลงสี่รายการ: เอ็มเคานต์ดาวน์ ในวันที่ 23 พฤษภาคม มิวสิกแบงก์ ในวันที่ 24 พฤษภาคม โชว์! มิวสิกคอร์ ในวันที่ 25 พฤษภาคม และ อินกีกาโย ในวันที่ 26 พฤษภาคม ซึ่งพวกเธอได้รับรางวัลที่หนึ่งจากสามรายการยกเว้นรายการมิวสิกแบงก์
รางวัล

ในรายการเพลงของเกาหลีใต้ "ซูเปอร์โนวา" สามารถคว้าtriple crownได้สำเร็จในวันที่ 23 มิถุนายนในรายการ อินกีกาโย ในปี 2024
| รายการ | วันที่ | อ้างอิง |
| --- | --- | --- |
| อินกีกาโย | 26 พฤษภาคม 2024 |  |
| อินกีกาโย | 16 มิถุนายน 2024 |  |
| อินกีกาโย | 23 มิถุนายน 2024 |  |
| เอ็มเคานต์ดาวน์ | 23 พฤษภาคม 2024 |  |
| เอ็มเคานต์ดาวน์ | 30 พฤษภาคม 2024 |  |
| มิวสิกแบงก์ | 14 มิถุนายน 2024 |  |
| โชว์! มิวสิกคอร์ | 25 พฤษภาคม 2024 |  |
| โชว์! มิวสิกคอร์ | 1 มิถุนายน 2024 |  |
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| ต่าง ๆ | 13 พฤษภาคม 2024 | ดิจิทัลดาวน์โหลด สตรีมมิง | เอสเอ็ม กาเกา วอร์เนอร์ |
ชนเผ่านาวาโฮ

เผ่านาวาโฮและที่พักโฮเกนในฤดูหนาว

ชนเผ่านาวาโฮ (อังกฤษ: Navajo) มีจำนวนประชากรราว 220,000 คน อาศัยบริเวณเขตสงวนที่กว้างใหญ่ ชนเผ่านาวาโฮเป็นอินเดียนแดงกลุ่มใหญ่ที่สุดในทวีปอเมริกาเหนือ ในประวัติศาสตร์ชนเผ่านาวาโฮเริ่มจาก "การเดินทางอันยาวนาน" (The Long Walk) ในปี ค.ศ. 1864 หลังการสู้รบกับชาวสเปนและชาวอเมริกันเชื้อสายอังกฤษ ชาวนาวาโฮถูกบังคับให้ย้ายไปในเขตหุบเขาโมนูเมนต์ราว 480 กิโลเมตร หลังจากนั้นอีกสี่ปี ชาวนาวาโฮก็ได้รับอนุญาตให้ย้ายกลับไปยังเขตสงวนแบบดั้งเดิม ออกล่าสัตว์และทำการเกษตร
ปัจจุบันชนเผ่านาวาโฮยังคงเลี้ยงแกะในหุบเขาโมนูเมนต์ ซึ่งทำมาตั้งแต่สมัยบรรพบุรุษ ซึ่งได้รับแกะจากชาวสเปนเป็นครั้งแรกในศตวรรษที่ 17 การเป็นเจ้าของแกะเป็นสัญลักษณ์ของความมีฐานะในสังคม แม้แกะจะถูกจำกัดจำนวนตั้งแต่ปี 1930 เพราะทุ่งหญ้ามีไม่เพียงพอ
โฮเก้น (hogan) หรือบ้านแบบดั้งเดิมของชาวเผ่านาวาโฮ ใช้เสาไม้ตั้งพิงกันเป็นกระโจมยอดแหลมแล้วพอกด้วยดินรอบๆซึ่งในปัจจุบันจะใช้ซุงเรียงซ้อนกันแล้วพอกดินจนทั่ว สินค้าเกษตรที่สำคัญของชาวเผ่านาวาโฮ เป็นพวกเครื่องเรือน เช่น ตะกร้าหวาย ซึ่งกลายเป็นสินค้าที่สำคัญ
ขนสัตว์เริ่มเข้ามาแทนที่หนังกระต่ายเมื่อ 100 ปีมาแล้ว ซึ่งขนสัตว์จะนำมาทำผ้าห่มและพรม ลวดลายส่วนใหญ่มาจากรูปวาดบนพื้นทรายซึ่งมีกว่า 800 ลาย
ชมพูทวีป

ชมพูทวีป  (สันสกฤต: जम्बुद्वीप, อังกฤษ: Jambudvīpa, บาลี: Jambudīpa) มีความหมายได้ 2 ประการ ประการแรกหมายถึง ดินแดนที่เป็นประเทศอินเดีย ปากีสถาน เนปาลและบังกลาเทศในปัจจุบัน มีชื่อเรียกทางภูมิศาสตร์ที่เรียกว่า “เอเชียใต้”, “อนุทวีปอินเดีย”, หรือ “ภารตวรรษ” (Bharatavarsha, भारतवर्ष) ประการที่ 2 หมายถึงทวีปใหญ่ทางทิศใต้ของเขาพระสุเมรุซึ่งเป็น 1 ใน 4 ทวีปของชาวภารตะ (อุตรกุรุทวีป บุพวิเทหทวีป ชมพูทวีป และอมรโคยานทวีป)
“ดาวเคราะห์เรียกว่าทวีป อวกาศก็เหมือนมหาสมุทรในอากาศ เช่นเดียวกับที่มีเกาะในมหาสมุทรที่เป็นน้ำ ดาวเคราะห์เหล่านี้ในมหาสมุทรของอวกาศเรียกว่าทวีป หรือเกาะในอวกาศ”
ชนชั้นสูง

ห้างสรรพสินค้าแฮร์รอดส์ พ.ศ. 2452 เป็นศูนย์รวมพบปะของชนชั้นสูงในกรุงลอนดอน
ชนชั้นสูง (อังกฤษ: upper class) ในสังคมสมัยใหม่ประกอบด้วยกลุ่มบุคคลที่ร่ำรวยที่สุดของสังคมและรวมถึงผู้ที่ทรงอิทธิพลทางการเมือง ดังนั้นจึงสามารถจำแนกชนชั้นสูงออกได้ตามความร่ำรวยซึ่งส่งต่อจากรุ่นสู่รุ่น ดังตัวอย่างที่เห็นได้ชัดในสหรัฐอเมริกา กลุ่มคนที่รวยที่สุดของประเทศ 1% ถือครองทรัพย์สินกว่า 34% ของประเทศ
คนในชนชั้นนี้ส่วนใหญ่มักเป็นชนชั้นสูงมาตั้งแต่กำเนิด ชนชั้นสูงอาจสูญเสียอิทธิพลทางการเมืองในสังคมที่ตนเองอาศัยอยู่ เราจะเรียกกลุ่มคนเหล่านี้ว่าผู้ดีเก่า ซึ่งเกิดขึ้นมากในช่วงการเปลี่ยนผ่านจากยุคศตวรรษที่ 20 สู่ศตวรรษที่ 21 จากการเมืองการปกครองที่เปลี่ยนแปลงไปตามวิถีประชาธิปไตยและรวมไปถึงการกำเนิดใหม่มากมายของคนชนชั้นกลาง ในภายหลังถือว่าปริมาณความมั่งคั่งและชื่อเสียงไม่ใช่ตัวชี้วัดที่จะแบ่งคนในชนชั้นนี้ออกได้ ชนชั้นสูงมีวิถีชีวิตและวัฒนธรรมร่วมกันในชนชั้น
ในประวัติศาสตร์ มีชนชั้นสูงจำนวนไม่น้อยที่สามารถอยู่ได้โดยไม่ต้องทำมาหาเลี้ยงชีพ แต่อาศัยกินดอกผลจากค่าเช่าที่ดินหรือผลตอบแทนในกิจการที่เป็นสมบัติตกทอดกันมา ดังนั้นหากวัดด้วยจำนวนเงินแล้ว ชนชั้นสูงอาจจะไม่ได้ร่ำรวยเท่ากับพวกพ่อค้าวาณิชย์
แหล่งข้อมูลอื่น

Number of households with net-worths over one million dollars
Relationship between income and education